Translating:Intro/ms

Pengenalan
Umumnya, penterjemahan dan penyetempatan (lokalisasi) adalah penting supaya sesiapa yang tidak memahami bahasa Inggeris boleh menggunakan perisian komputer. Contohnya, MediaWiki digunakan untuk menjalankan Wikipedia dalam pelbagai bahasa, oleh itu penterjemahan MediaWiki secara langsung membantu orang ramai mencapai maklumat percuma dalam bahasa sendiri. (Maklumat lanjut mengenai terma-termanya di dokumentasi Gettext dan Wikipedia.)

Di sini, kami membina dan sentiasa memperbaiki prasarana untuk memudahkan penyetempatan projek-projek sumber terbuka dan dokumen-dokumen bertulis bebas. Kami berusaha untuk mencapai kedua-dua tujuan kami ini.

Tujuan pertama kami ialah kecekapan. Untuk meningkatkan kecekapan proses, kami bersepadu erat dengan proses pembangunan perisian untuk mengurangkan tempoh putaran. Selain itu, kami membangunkan peralatan untuk mengautomatikkan penyepaduan terjemahan. Ini meringankan beban setiap penterjemah supaya hanya menumpukan perhatian kepada menghasilkan terjemahan terbaik yang mampu.

Tujuan kedua kami ialah kerjasama. Seluruh system dibina di atas wiki. MediaWiki merupakan enjin wiki popular yang menyediakan kerangka untuk membina komuniti-komuniti yang bekerjasama. Kami menggalakkan para penterjemah untuk saling bantu-membantu sambil merentas sempadan projek dan bahasa dengan pelbagai cara, serta bertindak sebagai perekat antara pembangun dan penterjemah.

Anda tidak perlu tahu bagaimana untuk mengaturcara. Jika anda membiasakan diri dengan perisian wiki, anda akan cepat mempelajari cara menggunakan. Anda cuma perlu fasih beberapa bahasa, pelayar web (browser) dan minda yang terbuka.

Projek utama – MediaWiki – kini digunakan dalam lebih daripada 300 bahasa. menerima kemaskini dalam lebih 100 bahasa setiap bulan.